નોંધનીય છે કે, 7 વર્ષનો આ બાળક કિસ્મત વિજાપુરનો વતની છે. તે ઘણા સમયથી પેટના દુઃખવાના કારણે હેરાન થતો હતો. પીડા સહન ના થતા તેના પરિવારજનો દ્વારા તેને ગાંધીનગર સિવિલમાં સારવાર માટે લાવવામાં આવ્યો હતો. ત્યારે સર્જન વિભાગના હેડ નિયતિ લાખાણી અને ડૉ. જયદીપ ગઢવી સહિતના ડૉક્ટરોએ સુજી ગયેલા પેટની તપાસ કરતા સોનોગ્રાફી રિપોર્ટ કરાવ્યો હતો, જેમાં પથરી જોવા મળતા ઓપરેશન કરવામાં આવ્યું હતું. સામાન્ય લાગતું આ ઓપરેશન ચાર કલાક ચાલ્યું હતું. ડૉક્ટરોએ આ બાળકના પેટમાંથી 100 ગ્રામ કરતા પણ વધારે નાની નાની અનેક પથરી કાઢી હતી.